open-index/open-wikipedia-markdown huggingface dataset:
Tšernobog

**Tšernobog**, **Crnobog**, **Czorneboh** tai **Zernebog** (, ) on slaavilainen jumaluus, josta tiedetään vähän mutta josta on spekuloitu paljon. Kaikki eri kirjoitusasut tarkoittavat mustaa jumalaa. On epäselvää, kuinka tärkeä tämä jumala oli muinaisille slaaveille ja miten laajalti hänet tunnettiin.

Ainoa Tšernobogin mainitseva historiallinen lähde on saksalaispappi Helmoldin *[[Chronica Slavorum]]* 1100-luvulta. Helmold kuvaa teoksessaan vielä pakanuudessa pysytelleiden slaaviheimojen uskomuksia ja elintapoja. Hän kertoo, kuinka slaaveilla oli juhlissaan tapana kierrättää keskuudessaan pikaria samalla ylistäen hyvää jumalaa hyvistä asioista ja kiroten pahaa jumalaa pahoista asioista. Tässä yhteydessä Helmold mainitsee pahan jumalan nimeksi Zcerneboch. On huomattava, että kyseessä on pikemminkin saksalaisen, slaavien kieltä ja tapoja tuntemattoman Helmoldin oma tulkinta kuin tarkka kuvaus. Ei myöskään tiedetä, onko kyseessä erillinen jumaluus vai jonkin toisen jumalan ilmentymä.

Slaavilaisen mytologian tutkijat pitivät mustan jumalan olemassaoloa kuitenkin tosiasiana ja olettivat, että sen vastaparina piti olla olemassa myös valkoinen jumala Belobog. Tästä dualistisesta käsityksestä tehtiin paljon pitkälle meneviä johtopäätöksiä hataralle pohjalle. Myöhemmin käsitys mustan ja valkoisen jumalan vastakkainasettelussa slaavilaisessa mytologiassa on vahvasti kyseenalaistettu.

## Taiteessa

Ajatus pahasta slaavilaisesta jumalasta on kiehtonut monia taiteilijoita, ja Tšernobog onkin saanut paikan varsin monien kirjojen, elokuvien ja videopelien hahmona tai inspiraationa. Näihin sisältyvät

* Disneyn *[[Fantasia (elokuva)|Fantasia]]*-animaatioelokuvassa vuodelta 1940 esiintyy Tšernobog-niminen gargoilia muistuttava olento.
* ''Blood''-videopeli vuodelta 1997
* Neil Gaimanin kirja *Unohdetut jumalat* (*American Gods*)
* S. M. Stirlingin kirjassa *[[The Peshawar Lancers]]* meteoriitti-iskun osittain tuhottua maailman selviytyneet venäläiset palvovat Tšernobogia jumalanaan.
* Elokuvassa *[[Pacific Rim]]* esiintyvä mecha *Cherno Alpha* on viittaus Tsernobogiin.

## Katso myös

*Belobog

## Lähteet
Aílton (jalkapalloilija, 1973)

**Aílton** (oik. **Aílton Gonçalves da Silva**, s. 19. heinäkuuta 1973 Mogeiro, Brasilia) on brasilialainen jalkapalloilija, joka edustaa tällä hetkellä kiinalaista Chongqing Lifan F.C.tä. Aikaisemmin muun muassa turkkilaista Besiktasia ja saksalaisia Werder Bremeniä, Hamburger Sport-Vereinia ja Schalkea edustanut brassi oli kolmas yli 100 Bundesliiga-maalia tehnyt ei-saksalainen pelaaja Elberin ja Stéphane Chapuisatin jälkeen.

177 senttimetriä pitkä Aílton on pelannut myös kotimaassaan Brasiliassa sekä Meksikossa. Hän on voittanut kerran Saksan mestaruuden (2004), kahdesti Saksan Cupin (1999, 2004) ja lisäksi  muutamia henkilökohtaisia palkintoja; vuonna 2004 hän sai Saksan parhaan jalkapalloilijan, Bundesliigan vuoden pelaajan ja Bundesliigan maalikuninkaan tittelit.

## Aiheesta muualla
* Aílton FootballDatabase-tietokannassa
Freihaus auf der Wieden

**Freihaus auf der Wieden** oli Wienin 4. kaupunginosassa Wiedenissä sijainnut freihaus eli verovapaa kaupunkikiinteistö.

Freihausin rakentaminen alkoi 1600-luvulla ja sen omistamiseen liittyi kaksi erioikeutta: verovapaus ja autonominen hallinto. Starhembergin valtakunnankreivi Conrad Balthasar sai 1643 keisari Ferdinand III:lta tulevan freihausin ydinalueen ja hankki pian keisarilta lupakirjan, jolla hänelle ja hänen perillisilleen myönnettiin verovapaus ja oikeus hallita itsenäisesti freihausiin kuuluvien rakennusten asukkaita. Rakennuskompleksia ja maa-aluetta laajennettiin myöhemmin ja vasta 1665 se saavutti lopullisen kokonsa. Samoihin aikoihin valmistuivat Freihausin ytimen muodostaneet linna ja suuri kappeli (Rosalienkapelle). Lisäksi alueella oli asuntoja, toreja, käsityöläispajoja ja jopa teatteri, viinitupa, hedelmätarha ja hevostalli. Freihaus paloi Wienin toisessa turkkilaispiirityksessä 1683 ja uudestaan vuonna 1759, mutta rakennettiin aina uudestaan. Vasta 1900-luvulla freihausin aluetta alettiin pienentää pala palalta siten, että lopulta 1968 ainoa jäljellä oleva rakennus oli vain pieni kappeli (ei Rosalienkapelle).

Freihausin teatterissa sai 30. syyskuuta 1791 ensi-iltansa Mozartin Taikahuilu.

## Aiheesta muualla
*Freihausviertel
Kiirunan rautatieasema

**Kiirunan rautatieasema** (, ) on liikennepaikka Ruotsin rataverkolla Pohjois-Ruotsissa. Asema sijaitsee Kiirunan kaupungissa Norrbottenin läänissä rataosalla Luulaja–Kiiruna–Narvik, eli niin kutsutulla Malmbanan-radalla. Liikennepaikka sijaitsee noin 140 kilometriä napapiirin pohjoispuolella, ja sen etäisyys Tukholman keskusrautatieasemalta on 1412,7 ratakilometriä.

## Liikennepaikan osat
Kiirunan liikennepaikka jakaantuu neljään erilliseen osaan. Niistä itäisin on henkilöliikenneasema Kiruna C eli Kiirunan keskusrautatieasema. Sen länsipuolella sijaitsevat Kiruna Malmbangård sekä Kiruna Lokbangård. Kiruna C:n ja Kiruna Malmbangårdin eteläpuolella on lisäksi kaivoksen ratapiha, Sjöbangård.

### Kiruna C
**Kiirunan henkilöasema** on Kiirunan liikennepaikan itäisin osa. Sinne on keskitetty kaikki henkilöliikenteen toiminnot, lisäksi siellä käsitellään Kiirunaan saapuva kappaletavararahti. Henkilöjunarungot yöpyvät laituriraiteilla.

### Kiruna Malmbangård
**Kiirunan malmiratapiha** () on Kiirunan liikennepaikan keskimmäinen osa. Se muodostuu henkilöratapihan länsipuolella sijaitsevasta lähtevien ja saapuvien malmijunien säilytysraiteista sekä niiden ja henkilöratapihan välisestä kolmioraiteesta. Malmiratapihalta on yhteys LKAB:n malmikaivokselle ja malmikaivoksen ratapihalle.

Kiirunaan saapuvat tyhjät malmijunat vedetään sähkövetureilla joko Kiruna Malmbangårdille tai Sjöbangårdile, jossa sähköveturi irrotetaan ja ajetaan varikolle. Tyhjät malmijunarungot siirretään dieselveturilla kaivoksen kuormauspaikalle, ja kuormauksen jälkeen edelleen lähtöraiteelle, jossa junan veturiksi vaihdetaan sähköveturi.

### Sjöbangård

**Sjöbangård** on lähes kohtisuorassa kulmassa päärataan nähden, ja sen pohjoispäästä on yhteys kolmioraiteen kautta sekä Kiruna C:lle että Malmbangårdille. Sjäbangårdin eteläpäässä sijaitsevat Kiirunavaaran kaivoksen raiteet sekä malmijunien kuormauspaikat. Sjöbangårdin omistaa MTAB.

### Kiruna Lokbangård
Kiirunan varikko on Kiirunan liikennepaikan läntisin osa. Siellä säilytetään ja huolletaan liikennöitsijäyhtiö MTAB:n käyttämät malmijunien Dm3- ja IORE-sarjojen sähköveturit.
Mardonios

**Mardonios** (kuoli 479 eaa.) oli persialainen sotapäällikkö. Hänen isänsä oli Gobryas, ja hänen äitinsä oli luultavasti Persian kuninkaan Dareios I:n sisar. Mardonios meni naimisiin Dareioksen tyttären Artozostran kanssa. Mardonios tunnetaan parhaiten siitä, että hän johti persialaisia joukkoja Plataiain taistelussa 479 eaa.
Hystaspes

**Hystaspes** (muinaispersiaksi Vištâspa) oli Persian kuninkaan Dareios I:n isä. Hystaspeen isä oli Arsames. Dareios antaa virallisissa kirjoituksissaan kertoa että Arsameen isä oli Ariaramnes, jonka isä Teispes oli Akemenidien hallitsijasuvun perustajan Akhemeneen poika. Dareios väitti että kaikki hänen esi-isänsä olivat olleet kuninkaita, tästä ei kuitenkaan ole minkäänlaisia todisteita.

Hystaspes palveli Kyyros Suuren armeijassa ja joko Kyyros tai hänen poikansa Kambyses II nimitti hänet Parthian satraapiksi. Kun Dareios nousi kapinaan Kyyroksen poikaa Smerdistä vastaan, antoi Hystaspes tukensa pojalleen. Hän auttoi Dareiosta myös tämän vallankaappauksen jälkeen tapahtuneiden kapinoiden aikana.
The Second Ring of Power

**The Second Ring of Power** on Unholy-yhtyeen albumi. Se julkaistiin Avantgarde Music -yhtiön kautta vuonna 1994. 

## Kappaleet
# 
# 
# 
# 
# 
# 
# 
# 
# 

## Vuoden 2012 uudelleenjulkaisulle lisätyn bonus-DVD:n kappaleet
# The Second Ring Of Power
# Languish for Bliss
# Gray Blow
# Air
# Lady Babylon
# Dreamside
# Covetous Glance
# Time Has Gone

## Kokoonpano
* Merja Salmela – laulu
* Pasi Äijö – laulu, basso
* Jarkko Toivonen – kitarat
* Jan Kuhanen – rummut
* Ismo Toivonen – kosketinsoittimet, viulu

## Lähteet

## Aiheesta muualla
* 
*
AFC East

**AFC East** on amerikkalaisen jalkapallon ammattilaisliigan National Football Leaguen American Football Conferencen itäinen divisioona. 

Divisioonassa pelaa neljä joukkuetta: Buffalo Bills, Miami Dolphins, New England Patriots ja New York Jets. Kaikki joukkueet ovat entisiä American Football Leaguen jäseniä. 

Kun divisioona muodostettiin AFL:n ja NFL:n yhdistyttyä vuonna 1970, siihen kuului myös Baltimore Colts. Vaikka joukkue siirtyikin Baltimoresta Indianapolisiin Indianan osavaltioon vuonna 1984, Colts pysyi AFC Eastissä vuoden 2002 uudelleenjärjestelyyn saakka. Tällöin Colts siirtyi AFC Southiin.

Vaikka Miami on maantieteellisesti paljon etelämpänä kuin mikään AFC Eastin kolmesta muusta Yhdysvaltojen koillisosien kaupungista, kaikki neljä ovat olleet keskenään hyvin kilpailuhenkisiä jo AFL:n ajoista lähtien ja divisioona haluttiin pitää entisellään.

## Divisioonamestarit

* Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Miami Dolphinsin voittoprosentti oli divisionan paras.

## Wild Cardilla eli villillä kortilla pudotuspeleihin päässeet
:*Vuodesta 1970*
*1970 - Miami Dolphins
*1971 - Baltimore Colts
*1972 - —
*1973 - —
*1974 - Buffalo Bills
*1975 - —
*1976 - New England Patriots
*1977 - —
*1978 - Miami Dolphins
*1979 - —
*1980 - —
*1981 - Buffalo Bills, New York Jets
*1982 - *
*1983 - —
*1984 - —
*1985 - New England Patriots, New York Jets
*1986 - New York Jets
*1987 - —
*1988 - —
*1989 - —
*1990 - Miami Dolphins
*1991 - New York Jets
*1992 - Buffalo Bills
*1993 - —
*1994 - New England Patriots
*1995 - Indianapolis Colts, Miami Dolphins
*1996 - Buffalo Bills, Indianapolis Colts
*1997 - Miami Dolphins
*1998 - Buffalo Bills, Miami Dolphins, New England Patriots
*1999 - Buffalo Bills, Miami Dolphins
*2000 - Indianapolis Colts
*2001 - Miami Dolphins, New York Jets
*2002 - —
*2003 - —
*2004 - New York Jets
*2005 - —
*2006 - New York Jets
*2007 - —
*2008 - —

 - Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Miami Dolphinsin voittoprosentti oli divisioonan paras.

## Play off -esiintymiset yhteensä

1 Indianapolis Colts oli Baltimore Colts vuoteen 1984. Indianapolis Colts siirtyi AFC Southiin vuonna 2002.
Gobryas

**Gobryas** oli korkea-arvoinen persialainen, joka eli Persian kuninkaan Dareios I:n aikana. Hän oli yksi seitsemästä salaliittolaisesta, jotka kaappasivat vallan Smerdiiltä ja tekivät Dareioksesta kuninkaan. Dareios palkitsi Gobryaan antamalla tälle oman siskonsa vaimoksi. Pari sai ainakin yhden pojan, Mardonioksen, josta tuli kuuluisa sotapäällikkö persialaissotien aikana. Dareios teki Gobryaasta myös keihäänkantajansa, joka oli korkeimpia virkoja kuninkuuden jälkeen. Dareios meni myös naimisiin Gobryaan tyttäreen kanssa.
Asia Carrera

**Asia Carrera** (syntymänimeltään **Jessica Andrea Steinhauser**) (s. 6. elokuuta 1973, New York) on entinen pornonäyttelijä. Uransa aikana hän näytteli noin 380 pornoelokuvassa. Hän toimi myös *[[Penthouse]]n* mallina. 

## Elämä

Hänen äitinsä on saksalainen ja isä japanilainen. Nuoruutensa hän vietti New Jerseyssä. Lapsena hän opiskeli pianonsoittoa ja ehti pitää kaksi esitystä Carnegie Hallissa, New Yorkissa. Carrera on sanonut olleensa vuosilinjansa toiseksi paras oppilas Stuyvesant High Schoolissa. 16-vuotiaana Asia karkasi kotoaan, koska hän ei pitänyt vanhempiensa painostuksesta akateemiselle uralle. Myöhemmin hän sai opiskelustipendin Rutgersin yliopistoon.

Carrera on Mensan jäsen, ja hänen itsensä mukaan hänen älykkyysosamääränsä on 155. Carrera kuuluu yhdessä Viccan kanssa niihin kuuluisiin pornonäyttelijöihin, jotka ovat Mensan jäseniä.

## Ura pornoteollisuudessa

Asia siirtyi pornoteollisuuteen vuonna 1993 ja ilmoitti lopettavansa uransa 2003. Useimmissa filmeissä hän on esiintynyt nimillä **Asia** tai **Jessica Bennett**. Haastatteluissa hän on sanonut ottaneensa salanimensä sukunimen **Carrera** näyttelijä-malli Tia Carrerelta, tosin tahallisesti väärinkirjoittaen sen oikeudellisten ongelmien välttämiseksi.

Carrera on ollut myös mukana kirjoittamassa, tuottamassa ja ohjaamassa monia pornoelokuvia. Hän on myös toiminut usein maskeeraajana ja kampaajana avustaen muita näyttelijöitä samassa elokuvassa.

Carrera pitää yllä omia kotisivujaan, jossa hänellä on ollut keskustelupalsta vuodesta 1997 lähtien. Carrera pitää itseään tietynlaisena pornoteollisuuden nörttinä, sen lisäksi että hän on Mensan jäsen. Hän on sanonut tehneensä omat verkkosivunsa 1990-luvulla alusta alkaen itse ja myös muokanneensa sivuilla olevat kuvat. 

Carrera on suorasanaisesti paheksunut laittomien päihteiden käyttöä nähtyään miten ne ovat vaikuttaneet hänen kollegojensa uraan ja elämään.

1990-luvun puolivälissä hän suurensi ensimmäisen kerran rintojen kokoaan B-kupista täyteen C-kuppiin. Myöhemmin hän on ainakin kerran suurentanut rintojaan nykyiseen kokoon, joka vastaa vähintään D-kuppia.

## Yksityiselämä

Vuonna 1995 Carrera meni naimisiin aikuisviihdeohjaaja Bud Leen kanssa. Vuonna 2003 he erosivat pitkän erossaolon jälkeen. Joulukuussa 2003 hän nai Don Lemmonin ja sai ensimmäisen lapsensa vuonna 2005. Hänen ollessa kahdeksannella kuulla raskaana kuoli hänen aviomiehensä Don auto-onnettomuudessa kesäkuussa 2006.

Carrera on ateisti. Vuonna 2014 Carrera aiheutti kohun, kun hän uusi utahilaisen ajokorttinsa pitämällä päässään pastalävikköä ja vetosi kuuluvansa pastafarien uskontokuntaan, minkä seurauksena kuva hyväksyttiin ajokorttiin Utahin lakien mukaisesti uskonnollisista syistä. Maaliskuussa 2015 Carrera kuitenkin pidätettiin epäiltynä päihteidenalaisena ajamisesta ja 10–vuotiaan tyttärensä ollessa kyydissä, mutta hänet vapautettiin puutteellisen todistusaineiston vuoksi.

## Palkinnot

*1995: AVN Awards "Female Performer of the Year" (vuoden paras naisnäyttelijä)
*AVN Hall of Fame

## Lähteet

## Aiheesta muualla
*Virallinen sivu 
*Filmografia
Artem Milevskyi

**Artem Volodymyrovitš Milevskyi** (, s. 12. tammikuuta 1985 Mazyr, Valko-Venäjän SNT, Neuvostoliitto) on valkovenäläissyntyinen mutta sittemmin ukrainalaistunut jalkapalloilija, joka pelasi hyökkääjänä pitkään muun muassa Kiovan Dynamossa. Milevskyi siirtyi Dynamon paitaan Borysfen-2 Boryspilista vuonna 2002.

Milevskyi pelasi alle 16-vuotiaiden EM-turnauksessa vuonna 2000 Valko-Venäjän joukkueessa, ennen siirtymistään Ukrainan väreihin. Milevskyi valittiin Ukrainan joukkueeseen vuoden 2006 alle 21-vuotiaiden EM-kisoihin, joissa hän esitti hyviä otteita vieden joukkueensa aina finaaliin asti ja tullen itse valituksi kisojen tähdistöön.

Milevskyi valittiin Ukrainan jalkapallomaajoukkueeseen Saksan vuoden 2006 MM-kisoihin, joissa hän teki ensiesiintymisensä 19. kesäkuuta Ukrainan toisessa alkulohko-ottelussa Saudi-Arabiaa vastaan tultuaan vaihdosta kentälle 86. peliminuutilla. Ukraina voitti pelin 4–0. Milevskyi pääsi kentälle myös 1–0-voittoon päättyneen kolmannen alkulohko-ottelun lopulla, kun vastassa oli Tunisia. Neljännesvälierässä Sveitsiä vastaan jatkoajalla kentälle päässyt Milevskyi onnistui maalinteossa rangaistuspotkukilpailussa, kun Ukraina voitti Sveitsin. Tuleva maailmanmestari Italia pudotti Ukrainan puolivälierässä numeroin 3–0 ja avauskokoonpanossa pelannut Milevskyi vaihdettiin kentältä 72. minuutilla.

## Lähteet

## Aiheesta muualla
* Artem Milevskyin esittely Dynamo Kiovan sivustolla
.kkrieger

**.kkrieger** on saksalaisen demoryhmän .theprodukktin (kuului Farbrauschiin) kehittämä ja vuonna 2004 julkaisema ensimmäisen persoonan ammuntapeli. Peli luotiin Breakpoint-demopartyn kilpailuun huhtikuussa 2004. Peli voitti ensimmäisen sijan 96 kilotavun pelinkehityskilpailussa.

Peli vie vain 97&nbsp;280 tavua tilaa, koska se käyttää tekstuurien, äänien ja muun sisällön luomiseen pienikokoisissa demoissa yleisesti käytettyjä tekniikoita, joilla sisältö luodaan dynaamisesti käynnistyksen ja ajon aikana.

Varhaisempi esimerkki hyvin pieneen tilaan tallennetusta 3D-pelimoottorista ja algoritmisesti luodusta sisällöstä on vuonna 1997 Sanction-ryhmän julkaisema 4&nbsp;095 tavun intro *Omniscent*, joka sisältää *[[Descent (videopeli)|Descent]]*-tyylisen pelimoottorin sekä kamera-ajon kyseisen pelin ensimmäisen tason läpi.

## Lähteet

## Aiheesta muualla
*  
* ''.kkrieger'' pouet.netissä
Ruukku

**Ruukku** on tasapohjainen saviastia, jossa voidaan kasvattaa kasveja tai esim. säilyttää erilaisia asioita, kuten yrttejä, mausteita yms., tai niitä käytetään ruoan tarjoiluun. 
Ruukkuja voidaan tehdä esimerkiksi muovista, savesta, metallista yms. Savesta valmistettuja ja poltettuja astioita nimitetään keramiikaksi. Erityisesti antiikin ajan keramiikan tutkimuksessa näistä astioista käytetään nimitystä vaasi.

## Katso myös
* Kukkaruukku
* Hydroviljely

## Lähteet
Medal of Honor: Pacific Assault

**Medal of Honor: Pacific Assault** on EA Los Angelesin ja TKO Softwaren kehittämä sekä Electronic Artsinin julkaisema ensimmäisen persoonan ammuntapeli, joka on osa ''Medal of Honor'' -pelisarjaa Peli julkaistiin Microsoft Windowsille marraskuussa 2004.

Peli sijoittuu Tyynenmeren sotaan toisessa maailmansodassa, jossa vastakkain olivat liittoutuneet ja Japani. Pelissä on 25 yksinpelitehtävää ja mahdollisuus moninpeliin. Peli käyttää Havok-fysiikkamallinnusta. Pelaaja osallistuu useisiin kuuluisiin taisteluihin, kuten Pearl Harborin hyökkäykseen ja Makin-atollin, Guadalcanalin sekä Tarawan taisteluihin.
RG Line

**RG Line Oy Ab** oli vuonna 2001 perustettu suomalainen laivayhtiö. Yhtiö harjoitti reittiliikennettä kahden Pohjanlahden rannikkokaupungin, Suomen Vaasan ja Ruotsin Uumajan välillä M/S ''RG I'' -aluksella (ent. *M/S Kahleberg*). 

Laivayhtiön perusti liikemies Rabbe Grönblom muutama kuukausi sen jälkeen, kun Silja Line oli lopettanut Merenkurkun liikenteensä. Silja Line lopetti liikenteen vedoten Euroopan unionin päätökseen lakkauttaa verovapaa kaupankäynti jäsenvaltioiden välillä.

Yhtiö jätti konkurssihakemuksen 29. marraskuuta 2011, mutta liikennöinti jatkui normaalisti vuoden 2012 loppuun.
__notoc__
## Aikaisemmat alukset

*M/S Casino Express (2001–2007)
*M/S Alandia (2004–2005)
*M/S Östrand (teki vuonna 2004 yhden matkan)
*M/S Global Carrier (2004–2005)

## Katso myös
*Vaasanlaivat

## Lähteet

## Aiheesta muualla
*  RG Linen viralliset kotisivut
AFC South

**AFC South** on amerikkalaisen jalkapallon ammattilaisliigan National Football Leaguen American Football Conferencen eteläinen divisioona, joka muodostettiin vuonna 2002, kun liigan joukkueiden määrä kasvoi 32:een.

AFC Southissa pelaa neljä joukkuetta: Houston Texans, Indianapolis Colts, Jacksonville Jaguars ja Tennessee Titans.

Ennen vuoden 2002 uudelleenjärjestelyjä Texansia ei ollut olemassa ja Colts kuului AFC Eastiin sekä Jaguars ja Titans entiseen AFC Centraliin.

## Divisioonamestarit

## Wild Cardilla eli villillä kortilla pudotuspeleihin päässeet

## Play off -esiintymiset yhteensä
From the Shadows

**From the Shadows** on suomalaisen Unholyn debyyttialbumi, joka julkaistiin Lethal Recordsilla vuonna 1992. Avantgarde Music teki siitä uudelleenjulkaisun vuonna 1999. 

## Kappaleet
# 
# 
# 
# 
# 
# 
# 
# 
# 

## Kokoonpano
* Pasi Äijö – laulu, basso
* Jarkko Toivonen – kitarat
* Ismo Toivonen – koskettimet, akustinen kitara
* Jan Kuhanen – rummut
* Tanja Wehsely – laulu

## Lähteet

## Aiheesta muualla
* 
*
Brännboll

**Brännboll** (Tanskassa *rundbold*) on pääasiassa Ruotsissa ja Tanskassa pelattava baseballin ja pesäpallon lähisukulaispeli. Peliä pelataan myös yleisesti Pohjanmaalla ruotsinkielisissä kouluissa. Lajia harrastetaan lähinnä amatööritasolla puistoissa, eikä sillä ole varsinaista organisoitua toimintaa.

Pääasiallinen ero baseballiin ja pesäpalloon on se, ettei lajissa ole lainkaan syöttäjää tai lukkaria, vaan lyöjä itse heittää pallon ilmaan, mistä hän myös sen lyö. Lyöjällä on kolme yritystä. Pesiä on neljä, joilla kaikilla juoksijan tulee käydä. Ulkokentän pelaajat eivät käytä käsineitä tai räpylöitä. Polttaakseen juoksijan heidän tulee saada pallo haltuunsa ja heittää pallo polttajalle, jonka täytyy astua maassa olevan lautasen tai laudan päälle. Tällöin juoksija palaa, mikäli ei ole sitä ennen pesässä. Palamisen seurauksena hänen pitää palata edelliselle pesälle. Ykköspesällä olija saa pysytellä paikoillaan. Jossakin variantissa palanut sisäpelaaja joutuu palaamaan aina ykköspesälle. 

Ulkovuorossa oleva joukkue saa pisteitä paloista ja saatuaan pallon suoraan ilmasta kiinni (*lyra*). Mikäli pallon saa kiinni yhdellä kädellä, saatetaan siitä antaa lisäpisteitä. Sisävuorossa oleva joukkue saa pisteitä juoksuista, lisäpisteitä mikäli kyseessä on kunnari (*frivarv*). Pallona toimii tavallisesti tennispallo.

Vaikka brännbollia pelataan lähinnä vapaa-aikana harrastemielessä, on vuodesta 1974 järjestetty Uumajassa opiskelijoiden MM-kisat. Saksassa vastaavaa peliä nimeltä *Brennball* pelataan kouluissa sisätiloissa ja isolla pallolla, tavallisesti lento- tai koripallolla.

## Lähteet

## Aiheesta muualla
* http://www.brennball.de/
Johnny Mandel

**Johnny Mandel** (23. marraskuuta 1925 New York – 29. kesäkuuta 2020 Ojai) oli yhdysvaltalainen populaarimusiikin, elokuvamusiikin ja jazzin säveltäjä. Hän työskenteli muiden muassa Count Basien, Frank Sinatran ja Shirley Hornin kanssa. 

Mandel voitti vuonna 1966 Oscarin ja Grammyn "vuoden parhaasta laulusta" elokuvaan *[[Kuuma ranta]]* yhdessä Paul Francis Websterin kanssa tekemällään kappaleella "The Shadow of Your Smile". Mandel sai Grammyn myös kirjoittamillaan kappaleilla "Unforgettable" (Natalie Cole & Nat King Cole, 1992) ja "Here's to Life" (Shirley Horn, 1993). Vuonna 1997 hän sai elämäntyöstään ASCAP-järjestön Henry Mancini -palkinnon.

Mandelin muita tunnettuja sävellyksiä ovat muiden muassa "Suicide Is Painless" (teema elokuvasta M.A.S.H. – armeijan liikkuva kenttäsairaala), "Close Enough to Love", "Emily" ja "A Time for Love".

## Lähteet
Rapture (Unholyn albumi)

**Rapture** on Unholy-yhtyeen kolmas albumi. Se julkaistiin Avantgarde Music -yhtiön kautta vuonna 1998. 

## Kappaleet
# 
# 
# 
# 
# 
# 
# 
# 
**Vuoden 2011 uudelleenjulkaisun bonuskappaleet**
# 
# 

## Kokoonpano
* Veera Muhli – laulu
* Pasi Äijö – laulu, basso, kitara
* Ismo Toivonen – kitarat, koskettimet, puhe
* Jan Kuhanen – rummut

## Lähteet

## Aiheesta muualla
* 
*
Drangiana

**Drangiana** (muinaispersiaksi *Zranka*) oli maakunta muinaisessa Persiassa. Nyt se on osa Afganistania, Irania ja Pakistania. Drangianassa asui antiikin aikana persialainen heimo, joita kreikkalaiset kutsuivat drangianalaisiksi. Aluksi Drangiana joutui Meedian vallan alle, mutta 500-luvulla eaa. Kyyros Suuri liitti sen Persian valtakuntaan. Vuonna 330 eaa. Aleksanteri Suuri valtasi alueen.

## Lähteet
NFC South

**NFC South** on amerikkalaisen jalkapallon ammattilaisliigan National Football Leaguen National Football Conferencen eteläinen divisioona, joka muodostettiin vuonna 2002, kun liigan joukkueiden määrä kasvoi 32:een.

NFC Southissa pelaa neljä joukkuetta: Atlanta Falcons, Carolina Panthers, New Orleans Saints ja  Tampa Bay Buccaneers.

Ennen vuoden 2002 uudelleenjärjestelyjä Tampa Bay Buccaneers kuului NFC Centraliin ja muut joukkueet NFC Westiin.

## Divisioonamestarit

## Wild Cardilla eli villillä kortilla pudotuspeleihin päässeet

## Play off -esiintymiset yhteensä
:*Vuoden 2002 jälkeen*
Trip to Depressive Autumn

**Trip To Depressive Autumn** on Unholy-yhtyeen viimeinen virallisessa levityksessä ollut demonauha ja ensimmäinen EP. Se nauhoitettiin vuonna 1991 Nauha poiki -levytyssopimuksen Lethal Recordsin kanssa. Vuotta myöhemmin (1992) demo lisensoitiin USA:han, ja Wild Rags-levy-yhtiö julkaisi sen myyntiin.

## Kappaleet
# Stench of Ishtar (06:27)
# Autumn (03:04)
# Creative Lunacy (06:05)
# The Trip Was Infra Green (06:32)

## Kokoonpano
* Pasi Äijö: laulu, basso
* Jarkko Toivonen: kitarat
* Ismo Toivonen: kitara, koskettimet
* Jan Kuhanen: rummut

Julkaisija: Lethal Records (Eurooppa), Wild Rags (USA)
Vihannin rautatieasema

**Vihannin rautatieasema** eli **Vihanti-Raahen rautatieasema** () on Suomen rataverkon liikennepaikka Raahen Vihannin kirkonkylässä rataosalla Seinäjoki–Oulu. Liikennepaikan etäisyys Helsingin päärautatieasemalta on 684,6 ratakilometriä mitattuna Haapamäen kautta. Asema on avattu liikenteelle 1886. Oulun rautatieasemalle on matkaa 68 kilometriä.

Vihannin asemarakennuksen suunnittelija on todennäköisesti ollut tuolloinen rautatiehallituksen pääarkkitehti Knut Nylander. Asemarakennus on rakennettu signeeraamattomien niin kutsuttujen *Oulun radan tyyppipiirustusten* mukaan.

Vihannin ratapihalla on kolme junaliikenteen käytössä olevaa raidetta. Asemalla pysähtyy parhaimmillaan neljä päiväjunaa kumpaankin suuntaan. Asemalla pysähtyy myös Helsinki-Rovaniemi yöjunavuoropari IC 273/IC 266. Kaikki junat käyttävät raidetta kaksi. S 51 Ouluun käyttää kuitenkin raidetta yksi. Näiden lisäksi ratapihalla on myös useita sivuraiteita, joita käytetään pääasiassa puutavaran kuormaamiseen. Vihanti on ollut ennen risteysasema: Ristonahon rata eli sivurata Lampinsaaren kylässä sijainneille kaivoksille on purettu.

Vihannin asemalla on sekä henkilö- että tavaraliikennettä. Henkilöjunilta on linja-auto- sekä taksiyhteydet Raahen keskustaan. Aseman ulkopuolella on nykyään myös lippuautomaatti, mistä voi ostaa lippuja.

## Lähteet
Meritupet

**Meritupet** (Ascidiacea) on vaippaeläinten luokka. Ne ovat alustaan kiinnittyneitä, vaipan ympäröimiä merieläimiä, joilla on suu- ja hylkyaukko. Toukat uivat vapaasti ja niillä on selkäjänne, jonka yläpuolella on selkäydin, mikä viittaa sukulaisuuteen selkärankaisten kanssa. Merituppilajeja tunnetaan noin 1&nbsp;000. Niiden elinikä on muutamia kuukausia.

## Rakenne
Meritupet ovat rakenteeltaan hyytelöstä koostuvia suppiloita, jotka ovat täynnä vettä. Yksittäin elävillä merituppilajeilla hylkyaukko sijaitsee kyljessä kuin teekannun nokka. Suolen alkupäässä on korimainen ravinnon suodatin. Vesi virtaa siihen ylhäällä sijaitsevasta sisääntuloaukosta ja poistuu hylkyaukon kautta. Keskikokoinen merituppi suodattaa vuorokaudessa 200 litraa vettä. Vedessä olevat ravintohiukkaset jäävät sisään seulamaisen verkon ja tahmean liman pidättäminä. Lopulta lima valuu alas ruoansulatuskanavaan ravintohiukkaset mukanaan. Suodatin toimii samalla kiduksena ottaen vedessä olevan hapen eläimen käyttöön. Virtaus pysyy yllä solujen pinnalla liikkuvien ripsien avulla. Niiden ansiosta veden vaihtuvuus on niin hyvä, että jotkin lajit pystyvät elämään seisovassa merivedessä.

Runkokuntina elävien merituppiyksilöiden koko on vain muutaman millimetrin, mutta kolonia voi kasvaa 15 sentin mittaiseksi. Yksin elävät meritupet kasvavat huomattavasti suuremmiksi ollen korkeintaan 20-senttisiä. Runkokunnassa merituppia yhdistää toisiinsa hyytelömäinen väliaine. Jokainen ottaa sisäänsä vettä yhdestä putkesta, suodattaa siitä ravintohiukkaset ja pumppaa veden ja jätteet toisesta päästä pois.

## Lisääntyminen
Meritupet ovat hermafrodiitteja eli jokaisella yksilöllä on sekä koiraan että naaraan sukupuolielimet. Periaatteessa ne voisivat lisääntyä yksinäänkin, mutta käytännössä ne eivät sitä tee. Sitä vastoin meritupet päästävät siittiönsä veteen ja saavat hengitysveden mukana lajikumppaniensa sukusolut. Siten perinnöllinen muuntelu säilyy, eikä jälkeläisistä tule vanhempansa kloonia. Jotkin merituppilajit päästävät munasolutkin veteen, jossa ne hedelmöittyvät ja kelluvat jonkin aikaa vapaasti ennen toukkavaihetta. Toisilla taas on sisäinen hedelmöitys, jossa vasta aktiivinen toukka poistuu emonsa ruumiista. Eräät lajit pystyvät lisääntymään silmikoimalla. Silloin meritupen kyljestä kasvaa pieni jälkeläinen, joka lopulta irtoaa itsenäiseksi yksilöksi.

## Elinympäristö
Aikuiset meritupet ovat sessiilejä eli paikoilleen kiinnittyneitä. Ne voivat liimautua mihin tahansa merenalaiseen rakenteeseen, kuten kookkaisiin leviin, öljynporauslauttaan tai laivan pohjaan. Meritupet eivät kestä kuivumista, joten ne elävät vuorovesirajan alapuolella. Useimmat merituppilajit elävät matalissa ja ravinteisissa rannikkovesissä, mutta jotkin lajit elävät jopa 5000 metrin syvyydessä. Ne syövät pinnasta vajonnutta osittain hajonnutta eloperäistä ainesta.

## Lähteet
Oulaisten rautatieasema

**Oulaisten rautatieasema** () on Suomen rataverkon liikennepaikka Oulaisten kaupungin keskustassa Pohjois-Pohjanmaalla Pohjanmaan radalla. Sen etäisyys Helsingin päärautatieasemalta on 657,9 ratakilometriä mitattuna Haapamäen kautta. Asema on avattu liikenteelle 1886 Oulun radan valmistuttua.

Oulaisten asema oli vielä 1960-luvulla henkilöliikenteen lisäksi tärkeä tavaran, erityisesti puutavaran lastauspaikka. Vuosisadan alussa Pyhäjoen Olkossa sijaitsevalta Juseliuksen sahalta ajettiin runsaasti sahatavaraa Oulaisten asemalle. Asemalle oli noin kilometrin mittainen suora raideyhteys Pyhäjoesta, mistä jokea pitkin uitetut tukit jatkoivat matkaansa rautateitse. Tukit vedettiin hevosella Pyhäjoesta asemalle. Tavaraliikenne oli huipussaan vuonna 1910, jolloin Oulaisten asemalta lähti 26&nbsp;534 tonnia tavaraa.

Oulaisten ratapihalla on kolme junaliikenteen käytössä olevaa raidetta. Välilaiturille kulkuyhteys alikulun kautta. Liikennepaikalla pysähtyy parhaimmillaan neljä päiväjunaa kumpaankiin suuntaan sekä Helsinki-Rovaniemi yöjunavuoropari IC 273/IC 266. Liikennepaikka on myös puutavaran kuormausasema. Kaikki henkilöjunat käyttävät raidetta kaksi, joka on pääraide.

Nykyisin Oulaisten rautatieasema on miehittämätön, ja liikenteenohjaus hoidetaan keskitetysti kaukokäytöllä Oulusta käsin. Asemalla on kuitenkin päivittäin auki oleva odotustila ja WC-tilat.

## Lähteet

## Kirjallisuutta
* Harri Turunen, Oulaisten historia, 1986, 
* Niilo Räsänen, Oulaisten pitäjän historia, Oulussa, Oman kannan kirjapainossa, 1921 (alkuperäispainos), uusi painos, 1999, 

## Aiheesta muualla
* VR-aseman tiedot 
* Kuvia Oulaisista
Bertil Ohlin

**Bertil Gotthard Ohlin** (23. elokuuta 1899 – 3. elokuuta 1979) oli ruotsalainen taloustieteilijä ja poliitikko sekä Tukholman kauppakorkeakoulun professori vuosina 1929–1965. Hän sai Nobelin taloustieteen palkinnon yhdessä James Meaden kanssa vuonna 1977 muun muassa ulkomaankaupan teoriaa käsittelevistä tutkimuksistaan.

Ohlin opiskeli Lundissa ja Tukholmassa sekä Oxfordissa ja Harvardissa. Hän väitteli Tukholman yliopistossa vuonna 1924, pääsi professoriksi Kööpenhaminan yliopistoon ja siirtyi sieltä Tukholman kauppakorkeakouluun 1930. Siihen aikaan hän oli näyttävästi eri mieltä John Maynard Keynesin kanssa siitä, pystyykö Saksa maksamaan sille määrätyt sotakorvaukset.

Ohlin oli Ruotsin liberaalisen Kansanpuolueen puheenjohtaja vuosina 1944–1967, valtiopäiväedustaja 1938–1970 ja toisen maailmansodan aikana muutaman vuoden kauppaministerinä.

Ohlinin nuorin tytär Anne Wibble toimi Ruotsin ensimmäisenä naispuolisena valtiovarainministerinä 1990-luvun alussa.

## Lähteet

## Aiheesta muualla
Choctaw Brave

**Choctaw Brave** (30. huhtikuuta 1977 Yhdysvallat – 18. helmikuuta 2008 Suomi) oli erinomaisena siitoshevosena tunnetuksi tullut ravihevonen. Se tuotiin Yhdysvalloista Suomeen vuonna 1982. Punaruunikon oriin osti Juhani Lagerstam Laukon kartanoon, missä oritta käytettiin siitokseen yli kahden vuosikymmenen ajan.

Oman kilpauransa aikana Choctaw Brave ehti ansaita yli 125&nbsp;000 dollaria. Ennätysajaksi kirjattiin 1.13,0a. Lupaava kilpaura kuitenkin päättyi loukkaantumiseen .

Choctaw Bravellä on Suomessa yli 1&nbsp;200 jälkeläistä  ja Ruotsissa noin 70. Kuuluisimpia oriin jälkeläisistä lienevät Houston Laukko (voitti yli miljoona euroa), Isla J Brave (voitti yli 800&nbsp;000 euroa), Indian Silver (voitti 700&nbsp;000 euroa), Noa Savoy (voitti 400&nbsp;000 euroa) sekä Jonas Laukko (voitti 350&nbsp;000 euroa). Choctaw Brave on palkittu jälkeläisarvokirjaimella A .

Choctaw Brave lopetettiin selkävaivojen takia 31 vuoden ikäisenä 18. helmikuuta 2008. Se haudattiin omaan tarhaansa Laukon kartanon maille.

## Lähteet
National Football Conference

**National Football Conference** (**NFC**) on toinen kahdesta amerikkalaisen jalkapallon ammattilaisliigan National Football Leaguen  eli NFL:n konferensseista.

## Historia

National Football Conference syntyi, kun kaksi ammattilaisliigaa, American Football League (AFL) ja National Football League  yhdistyivät vuonna 1970. NFC:en siirtyivät vanhasta NFL:stä 13 joukkuetta ja American Football Conferenceen siirtyivät entiset AFL-joukkueet vahvistettuna vanhan NFL:n joukkueilla Cleveland Browns, Pittsburgh Steelers, ja (tuolloin vielä nimellä tunnettu) Baltimore Colts.

Liigojen yhdistymisen jälkeen NFC:en on liittynyt kolme uutta joukkuetta. Kun Seattle Seahawks ja Tampa Bay Buccaneers liittyivät NFL:een kaudella 1976, ne sijoitettiin väliaikaisesti NFC:en ja AFC:en yhdeksi kaudeksi, mutta jo 1977 joukkueet vaihtoivat konferensseja keskenään. Carolina Panthers liittyi uutena NFL-joukkueena NFC:en vuonna 1995. Vielä yhden uudelleenjärjestelyn myötä Seahawks palasi NFC:en vuonna 2002 samalla nostaen NFC-joukkueiden määrän kuuteentoista.

## Rakenne ja runkosarja

Konferenssin sisällä kuusitoista joukkuetta on jaettu neljään divisioonaan (North, South, East ja West), joissa on neljä joukkuetta kussakin. Jokainen joukkue kohtaa runkosarjan aikana kaksi kertaa jokaisen divisioonavastustajansa, kerran sekä vieras- että kotiottelussa. Näiden divisioonan sisäisten ottelujen lisäksi jokainen joukkue saa vastaansa kymmenen muuta joukkuetta runkosarjan aikana. Kahteen otteluun saadaan vastustaja edellisen vuoden menestyksen perusteella ja loppuun kahdeksaan otteluun valitaan kaikki joukkueet kahdesta muusta AFC:n tai NFC:n divisioonasta. Kahdeksan ottelun vastustajat vaihtelevat aina vuosittain. Esimerkiksi vuonna 2006 jokainen NFC East -joukkue sai kauden aikana vastaan paitsi oman divisioonansa joukkueet, myös kaikki joukkueet divisioonista AFC South ja NFC South. 

Jokaisen NFL-runkosarjan loputtua pelataan , johon pääsee kuusi NFC:n joukkuetta. Pudotuspelipaikka myönnetään automaattisesti neljälle divisioonavoittajalle. Kaksi muuta joukkuetta jatkavat nk. villeinä kortteina () NFC:n parhaimman voitto&ndash;tappio-suhteen perusteella. NFC:n pudotuspelien kaksi parasta joukkuetta kohtaavat ssa (), jonka voittaja saa palkinnoksi George Halas Trophyn ja paikan NFL:n loppuottelussa, Super Bowlissa. Toinen Super Bowl -joukkue selvitetään samalla järjestelmällä AFC:stä.
Ylivieskan rautatieasema

**Ylivieskan rautatieasema** () on Suomen rataverkon liikennepaikka Ylivieskan kaupungissa Pohjois-Pohjanmaalla Pohjanmaan radalla. Ylivieska on risteysasema, jossa Pohjanmaan radalta erkanee rataosa Iisalmeen. Ylivieskan liikennepaikan etäisyys Helsingin rautatieasemalta on 630,3 ratakilometriä mitattuna Haapamäen kautta, ja 615,9 ratakilometriä mitattuna Iisalmen ja Pieksämäen asemien kautta.

Ylivieskassa pysähtyvät kaikki rataosan Seinäjoki–Oulu henkilöjunat, ja useista junista on vaihtoyhteys Iisalmen suunnan taajamajuniin. Raiteelta 1 lähtee valtaosa Helsingin ja Oulun välisistä junista. Raiteelta 2 lähtee yksi juna Helsinkiin ja yksi Rovaniemelle. Raiteelta 3 lähtee arkisin ensimmäinen päiväjuna Helsinkiin. Iisalmen taajamajunat käyttävät raiteita 2 ja 3. 

Asemarakennus on yhä alkuperäisessä käytössä. Sen on todennäköisesti suunnitellut rautatiehallituksen pääarkkitehti Knut Nylander. Asemarakennus on otettu käyttöön Kokkolan ja Oulun välisen rataosuuden valmistuessa vuonna 1886.

Aseman lipunmyynti lakkautettiin 2. elokuuta 2014, mutta asemalla on lippuautomaatti ja odotussali.

## Lähteet

## Aiheesta muualla
Oleh Husjev

**Oleh Husjev** (, s. 25. huhtikuuta 1983 Sumy, Ukraina, Neuvostoliitto) on ukrainalainen jalkapalloilija, joka pelasi pitkään Dynamo Kiovassa. Hän oli pelipaikaltaan keskikenttäpelaaja.

## Ura
Husjev aloitti uransa Arsenal Kiovassa, josta hän siirtyi paikallisvastustaja Dynamoon kesällä 2003. Hänet valittiin Ukrainan maajoukkueeseen Saksan vuoden 2006 MM-kisoihin, joissa hän pelasi avauskokoonpanossa Ukrainan kaikissa viidessä ottelussa ja teki maalin rangaistuspotkukilpailussa neljännesvälierissä Sveitsiä vastaan.

## Muuta
Ukrainan valioliigan ottelussa maaliskuussa 2014 Husjev törmäsi rajunnäköisesti FK Dnipro Dnipropetrovskin maalivahdin Denys Boikon kanssa ja nielaisi kielensä. Hän olisi saattanut kuolla ilman Dnipron Džaba Kankavan apua.

## Lähteet

## Aiheesta muualla
* Oleh Husjevin esittely Dynamo Kiovan sivustolla
Purnululun kansallispuisto

**Purnululun kansallispuisto** on kansallispuisto Länsi-Australian osavaltiossa Australiassa 2&nbsp;054 kilometriä Perthistä koilliseen. Se valittiin vuonna 2003 UNESCOn maailmanperintölistalle . Puisto on laajuudeltaan 2&nbsp;397,23&nbsp;km².

Purnululu on aboriginaalien antama nimi Bungle Bunglen vuorijonon hiekkakivialueelle. Vuorijono on kokonaan puiston alueella ja sen korkein kohta kohoaa 578 metriä merenpinnan yläpuolelle. Se on kuuluisa hiekkakividoomeistaan, joissa on epätavallisia ja silmiinpistäviä oranssia ja harmaita juovia, jotka aiheutuvat hiekkakivikerroksissa olevan saven pitoisuus- ja huokoisuusvaihtelusta. Oranssit juovat koostuvat hapettuneista rautayhdisteistä, jotka kuivuvat nopeasti, eivätkä näin sovellu syanobakteerien elinalustaksi. Harmaat juovat ovat kosteampia ja syanobakteerit kasvavat hiekkakiven pinnalla näillä alueilla.

Ampiaispesän muotoiset tornit ovat muodostuneet hiekkakivestä ja konglomeraateista. Nämä sedimenttimuodostelmat kerrostuivat 375–350 miljoonaa vuotta sitten. Vesisade on muokannut vuosimiljoonien aikana doomien muodot.

## Kuvia

Tiedosto:Purnululu National Park DSC03767.jpg|Palmuja yhdessä monista kanjoneista
Tiedosto:Purnululu.jpg|Purnululun kivimuodostelmia ilmasta kuvattuna


## Lähteet

## Aiheesta muualla

*National Parks – Purnululu National Park  
*Australian Department of Environment and Heritage  
*Purnululun kansallispuisto UNESCOn sivuilla
Lovas

**Lovas** on kylä Vukovar-Syrmiain piirikunnassa aivan Kroatian itäosassa Itä-Slavoniassa. Kylä on Fruška Gora -vuoren rinteillä. Lovasin kuntaan kuuluu myös  Opatovacin kylä. Vuonna 2001 Lovasissa oli 1&nbsp;167 asukasta. Serbit tekivät kylässä etnisen puhdistuksen Kroatian sodassa 1991.

## Lovasin etninen puhdistus ja joukkomurhat 1991

Vuonna 1991 Lovasissa oli 1681 asukasta, joista kroaatteja oli 85,7&nbsp;%. Serbit tuhosivat 256 taloa täysin ja vaurioittivat muita. Suurin osa vaurioista aiheutettiin pommittamalla kylää ennen hyökkäystä; joitain taloja tuhottiin jälkeenpäin. Serbit valtasivat Lovasin 10. lokakuuta 1991. Lokakuun 11. päivä serbit ajoivat 51 kroaattia Lovasin läheiselle miinakentälle, jossa kuoli 21 kroaattia ja 14 vammautui. Tarkoitus oli raivata miinakenttä käyttämällä serbien vihollisia hyväksi. 19 ihmistä surmattiin kylässä samana päivänä. Serbiarmeija valitsi erään rakennuksen vankilaksi, jonne kroaatit suljettiin. Kroaatteja, miehiä ja naisia kidutettiin siellä monin tavoin, mm. lyömällä ja viiltelemällä sekä antamalla sähköiskuja. Vapaat kroaatit joutuivat kantamaan valkoista käsivarsinauhaa. 

Lovasin katolinen kirkko poltettiin ja myöhemmin räjäytettiin. Myös Kroatian kunnantalo   poltettiin. Monia muitakin julkisia ja yksityisiä rakennuksia tuhottiin ja kylästä vietiin maatalouskoneita Serbiaan. 1&nbsp;341 ihmistä karkotettiin Lovasista. Lähelle kylän hautausmaata haudattiin 68 kyläläistä joukkohautaan, ja 10 muuta löydettiin haudoista eri puolilta kylää. Näin kaikkiaan 83 kyläläistä murhattiin. Läheisessä Opatovacin kylässä, jossa oli 550 asukasta (joista 43,4&nbsp;% kroaatteja), kuoli vain 2 ja 1 katosi. Optatovacissa vaurioitettiin yli 50:tä taloa, ja 15 tuhottiin.
Autodesk 3ds Max

**Autodesk 3ds Max** (aiemmin **3D Studio** ja **3D Studio MAX**) on ammattilaiskäyttöön suunnattu 3D-mallintamiseen sekä animointiin tarkoitettu ohjelma. Ohjelma on julkaistu Microsoft Windowsille.

Autodesk 3ds Max on yksi laajimmin käytössä olevista 3D-animaatio-ohjelmista. Sen vahvuudet ovat mallinnusominaisuuksissa sekä plugin-arkkitehtuurissa. Versiosta 4 eteenpäin mukana on ollut integroituna myös hahmojen animointiin erikoistunut Character Studio -plugin jonka avulla hahmoille voidaan luoda virtuaaliset luurangot ja näin animoida niitä huomattavasti helpommin kuin aikaisemmin. 3ds Maxia käytetään suurimmaksi osaksi peliteollisuudessa mutta myös elokuvissa, erikoisefekteissä sekä arkkitehtuurisissa esityksissä.

Ohjelmasta on saatavilla myös huomattavasti halvempi opiskelijalisenssi, jota ei saa käyttää kaupalliseen työhön. Tiettyjen koulujen opiskelijat voivat saada ohjelman opiskelijalisenssin ilmaiseksi käyttöönsä Autodeskin opiskelijaportaalista.

## Lähteet

## Aiheesta muualla
* Ohjelmiston verkkosivu
Incesticide

**Incesticide** on grungeyhtye Nirvanan vuonna 1992 julkaistu kokoelmalevy. Albumi sisältää muun muassa demoja, varhaisia singlejä ja albumeilta pois jätettyjä kappaleita. Levyn tunnetuin kappale on ”Sliver”, josta on tehty single. Kappaleesta on tehty myös musiikkivideo. Muita albumin kappaleita ovat muun muassa ”Dive”, ”Been a Son” ja ”Aneurysm”.

Albumin kannen on maalannut yhtyeen laulaja Kurt Cobain. Albumi ylsi Billboard 200 -listalla 29. sijalle. Albumin julkaisi levy-yhtiö Geffen, joka on julkaissut monia muitakin Nirvanan albumeita. Albumi julkaistiin 14.  joulukuuta 1992 Euroopassa ja 15. joulukuuta Yhdysvalloissa.

## Tietoa kappaleista

Kappale ”Dive” oli julkaistu aikaisemmin 1990 julkaistun ”Sliver”-singlen b-puolena. ”Beeswax”, ”Downer”, ”Mexican Seafood”, ”Hairspray Queen” ja ”Aero Zeppelin” ovat yhtyeen ensimmäisiltä demonauhoituksilta 23. tammikuuta 1988. ”Downer” julkaistiin myöhempänä studioversiona albumilla *[[Bleach (albumi)|Bleach]]*. Kappale ”Big Long Now” jätettiin kyseiseltä albumilta pois. ”Turnaround”, ”Molly’s Lips” ja ”Son of a Gun” olivat John Peelin sessioilta 1990. ”Molly’s Lips” ja ”Son of a Gun” ovat molemmat alun perin The Vaselines -yhtyeen kappaleita. ”Been a Son”, ”(New Wave) Polly” sekä ”Aneurysm” nauhoitettiin marraskuussa 1991. ”Been a Son” oli julkaistu aikaisemmin hieman eri versiona ''Blew'' -EP:llä, joka julkaistiin myös kokoelmalla *[[Nirvana (albumi)|Nirvana]]*. ”Stain” on aiemmin julkaistu *Blew-*EP:llä. *”*(New Wave) Polly” on sähköinen versio kappaleesta ”Polly”. Aikaisempi akustinen studioversio oli yhtyeen albumilla *[[Nevermind]].* ”Aneurysm” oli aikaisemmin erilaisena studioversiona *[[Smells Like Teen Spirit|”]][[Smells Like Teen Spirit]]”* -kappaleen singlellä ja EP:llä *[[Hormoaning]]*.

## Kappaleet

#
#
#
#
#
#
#
#
#
#
#
#
#
#
#

## Arvostelut

*All Music Guide -lehden arvostelu: 
*Rolling Stone -lehden arvostelu: 
*Sputnik Musicin arvostelu:  

## Albumin listasijoitukset

### Singlet

## Albumimyynti

* Yhdysvallat: 1 miljoona (platinaa)
* Iso-Britannia: 100,000 (kultaa)
* Kanada: 200,000 (tupla-platinaa)
* Japani: 17,430 (4 viikossa)

## Box-Set julkaisu

Vuonna 2004 Incesticide julkaistiin box-setinä yhtyeen vuoden 1993 albumin In Uteron kanssa.

## Lähteet
Alaskanhusky

**Alaskanhusky** on koirarotu, jota ei kuitenkaan ole rekisteröity virallisesti missään maassa. Alaskanhuskyja on jalostettu rekikoiriksi kilpailemaan. Rodun jalostus on oletettavasti lähtenyt siperianhuskyista, johon on risteytetty muun muassa greyhoundia ja lintukoiria nopeuden saamiseksi ja muita arktisia rekikoiria kestävyyden lisäämiseksi. Niitä jalostetaan sekä lyhyille että pitkille matkoille ja jalostusmateriaali valitaan sen mukaan. Alaskanhuskyn jalostuksen tärkein päämäärä on mahdollisimman suuri nopeus (lyhyille matkoille) tai kestävyys (pitkille matkoille) eikä ulkonäöllä ole niinkään väliä. Myös työskentelyintoon kiinnitetään huomiota jalostuksessa, sillä on tärkeää, että jokainen valjakon koira vetää tarmokkaasti eikä jää laiskottelemaan muiden hoitaessa raskaan työn. Veto-ominaisuuksiin keskittyvän jalostuksen vuoksi, esiintyy kaikennäköisiä koiria keskikokoisista suuriin, lyhytkarvaisista pitkäkarvaisiin ja luppakorvaisista pystykorvaisiin. Alaskanhusky voi olla minkä värinen tahansa.

## Aiheesta muualla
* Valjakkourheilijat
The Matrix Reloaded

**The Matrix Reloaded** on 15. toukokuuta 2003 ilmestynyt yhdysvaltalainen tieteiselokuva, jonka ohjasivat ja käsikirjoittivat Wachowskin sisarukset. Sen pääosissa esiintyvät Keanu Reeves, Laurence Fishburne, Carrie-Anne Moss ja Hugo Weaving. *The Matrix Reloaded* on toinen osa *[[Matrix (elokuvasarja)|Matrix]]*-elokuvasarjassa. Kolmas osa on nimeltään *[[The Matrix Revolutions]]*.

## Juoni
Neolla ja muilla kapinallisilla on arviolta 72 tuntia aikaa pelastaa Siionin kaupunki ennen kuin se tuhoutuu vihollishyökkäyksessä. Samalla Neon pitäisi suojella Trinityä tälle ennustetulta synkältä kohtalolta.

## Näyttelijät

## Lähteet

## Aiheesta muualla
* Virallinen kotisivusto
The Matrix Revolutions

**The Matrix Revolutions** on 5. marraskuuta 2003 ensi-iltansa saanut *[[Matrix (elokuvasarja)|Matrix]]*-trilogian kolmas elokuva. Elokuva on yhdistelmä filosofiaa ja toimintaa kuten sen edeltäjätkin. Viimeisessä osassa etsitään vastauksia kysymyksiin, jotka nousivat esille edellisessä elokuvassa *[[The Matrix Reloaded]]*.

## Näyttelijät

## Lähteet

## Aiheesta muualla
* Virallinen kotisivusto
Satraappi (patafysiikka)

**Satraappi** on ’patafysiikan edistämisessä kunnostautunut henkilö. Satraappeja valitsee ranskalainen *Collège de ’pataphysique* -ryhmittymä. Kuuluisia satraappeja ovat esimerkiksi Marcel Duchamp, Man Ray, Umberto Eco ja Jean Baudrillard.
Kohengeeni

**Kohengeeni** on nimitys kohen-juutalaisten Y-kromosomissa mahdollisesti esiintyvälle yhteiseltä kantaisältä periytyvälle yhteneväisyydelle.

Kohen-asema periytyy isältä pojalle, ja perimätiedon mukaan kohenien kantaisä on Aaron, Mooseksen veli. Vuonna 1997 *[[Nature]]*-lehdessä julkaistiin Karl Skoreckin ja muiden tutkimus, jossa selvitettiin kohenien sukulaisuutta. Sen mukaan suuri osa ashkenasi- ja sefardijuutalaisista koheineista jakaa isälinjoissaan geenin, joka erottaa heidät muista. Sittemmin joissakin tutkimuksissa geenin erityisyyttä juuri koheneille kyseenalaistettiin ja sitä esitettiin esiintyvän huomattavissa määrin myös ei-juutalaisilla väestöillä. Myöhemmät tutkimukset ovat jälleen tukeneet kohengeenin olemassaoloa. Vuoden 2021 tutkimuksen mukaan koheineille erityinen isälinja on haploryhmän J-M267 alaryhmä J1a1a1a1a1a1a2-B877.

Zimbabwen liepeillä asuva bantuihin kuuluva lembakansa väittää polveutuvansa juutalaisista, ja myös heillä on tutkimuksen mukaan isälinjoissaan samaa geeniä. 

## Lähteet
Sara Paavolainen

**Sara Johanna Paavolainen** (s. 4. elokuuta 1959 Helsinki) on suomalainen näyttelijä. Hän oli SDP:n valtuutettuna Helsingin kaupunginvaltuuston jäsen 2009–2017.

## Ura
### Näyttelijänä
Paavolainen valmistui yli­oppilaaksi vuonna 1979 ja näyttelijäksi Teatteri­korkea­koulusta vuonna 1984. Paavolainen työskentelee freelance-näyttelijänä ja hän on tehnyt rooleja niin teatterissa (muun muassa Ryhmäteatterissa ja Helsingin kaupunginteatterissa), elo­kuvissa kuin televisiossakin.

Sara Paavolaisen tunnetuimpia suorituksia televisiossa ovat *[[Rauta-aika]]* ja *[[Huojuva talo (televisiosarja)|Huojuva talo]]*, joka perustuu Maria Jotunin saman­nimiseen romaanin sekä taiteilija Venny Soldan-Brofeldtin rooli sarjassa *[[Venny (televisiosarja)|Venny]]*.

### Politiikassa
Vuoden 2008 kunnallis­vaaleissa SDP:tä edustanut Paavolainen valittiin Helsingin kaupunginvaltuustoon . Vuosina 2009–2012 hän oli sosiaalilautakunnan jäsen. Paavolainen valittiin toiselle kaudelle vuoden 2012 kunnallis­vaaleissa . Hän on ollut valtuuston toinen vara­puheenjohtaja vuodesta 2013. Paavolainen on myös toimikaudella 2015–2018 Pakilan seura­kunnan seurakuntaneuvoston jäsen.

Paavolainen oli ehdolla vuoden 2011 edus­kunta­vaaleissa saaden SDP:n ehdokkaana Helsingin vaali­piirissä , mikä ei riittänyt kansan­edustajan paikkaan. Hän oli ehdolla myös vuoden 2015 edus­kunta­vaaleissa saaden . Vuonna 2017 hän putosi kaupungin­valtuustosta.

## Yksityiselämä
Paavolaisen puoliso oli vuosina 1980–2004 näyttelijä Kari Heiskanen. Heillä on kolme lasta. Paavolainen on toiminut kehitys­vammaisen tyttärensä omais­hoitajana.

## Filmografia

Lähde: 

Lähde: 

## Teatteri

## Palkintoja
* Elokuvataiteen valtionpalkinto 1991
* Hopeinen Nymfi -palkinto Monte Carlon kansain­väliseltä televisio­festivaalilta *Huojuva talo* 1991
* Nuoren näyttelijän Ida Aalberg -palkinto 1993
* parhaan naissivuosan Jussi *[[Harjunpää ja kiusantekijät (elokuva)|Harjunpää ja kiusan­tekijät]]* 1994
* Nuoren taiteen Suomi-palkinto 1996

## Lähteet

## Aiheesta muualla
* Taiteilijaelämää: Sara Paavolainen (2.8.2007) Ylen Elävä arkisto
* Sara Paavolaisen kuusi kuvaa Yle 3.9.2014